LIKOVNA UMETNOST – NALOGE ZA USTVARJANJE za učence 9. razreda v času od 16. 3. 2020 →

**Dragi učenci in starši!**

Želim vam čim bolj mirno obvladovanje trenutne stresne situacije, ki je preplavila tudi našo deželo. Zato vam imam za vas naloge, s katerimi boste skupaj odstranili negativne misli in z ustvarjanjem lažje prebrodili tedne, ko ne moremo biti skupaj.

**Naloga za učence 9. razreda:**

-Odprite povezavo do [e-učbenika za LUM za 9. razred](https://eucbeniki.sio.si/lum9/2853/index.html), kjer imate od strani **79** do **83** razlago o **gibljivih kipih – mobilih.** Podrobno si vse preberite, preglejte vse video posnetke in razlage o slikah, do katerih pridete s klikom na zelen pravokotnik pod sliko.

-Nato **rešite naloge** na strani **84** in **85**.

-Sami izdelajte svoj **gibljiv kip – mobile** iz materialov, ki jih najdete v naravi in ki jih imate doma.

Za pomoč pri ustvarjanju kliknite na [povezavo](https://www.youtube.com/watch?v=SmcNS1fzIqE).

Če nimate barvnega papirja, lahko uporabite časopisnega ali navadnega pisarniškega, ki ga pobarvate z barvicami ali s katerimi drugimi materiali. Za držalo zgoraj lahko uporabite veje iz dreves, ki jih skupaj zvežete z vrvjo ali volno. Znajdite se in bodite čim bolj kreativni. Vaš likovni motiv pa je geometrija (zgledujte se po Alexandru Calderju – za inspiracijo si poglejte še [te posnetke](https://www.youtube.com/watch?v=fI5PRaTSMUI&list=PL-sSl2HewwKpgqzryy3m2P7gr0ORagZfM&index=1)).

Obilo užitkov ob ustvarjanju vam želim in srečno!

**Izdelek fotografirajte in mi ga pošljite na spodnji e-naslov do torka, 24. 3. 2020.**

**Svoj izdelek boste prinesli tudi v šolo, kjer ga bomo skupaj vrednotili**.

**Za dodatno širjenje obzorja pa si na svoj mobilni telefon naložite aplikacije, ki vas bodo na sodoben način popeljale v svet likovne umetnosti:**

* **Google Arts & Culture** (aplikacija je namenjena spoznavanju likovnih del v veliki resoluciji in ima vgrajene 3D posnetke številnih pomembnih galerij in muzejev, ki si jih lahko virtualno ogledate in se po njih sprehodite.) <https://play.google.com/store/apps/details?id=com.google.android.apps.cultural&hl=sl>
* **Studying painting** (aplikacija namenjena spoznavanju slikarstva + kviz) <https://play.google.com/store/apps/details?id=org.arsborisov.studyingpainting&hl=sl>

Pripravila: *Jasmina Strugar, profesorica likovne umetnosti, OŠ Vinica*

Za dodatne informacije sem vam na voljo na naslednjem naslovu: jasmina.strugar1@gmail.com